CELEX: 32019D1998
Language: el
Date: 2019-11-28 00:00:00
Title: Εκτελεστική απόφαση (EE) 2019/1998 της Επιτροπής της 28ης Νοεμβρίου 2019 για την τροποποίηση της εκτελεστικής απόφασης (ΕΕ) 2018/320 όσον αφορά την περίοδο εφαρμογής των μέτρων υγειονομικού ελέγχου για τις σαλαμάνδρες σχετικά με τον μύκητα Batrachochytrium salamandrivorans [κοινοποιηθείσα υπό τον αριθμό C(2019) 8551] (Κείμενο που παρουσιάζει ενδιαφέρον για τον ΕΟΧ)

2.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 310/35
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2019/1998 ΤΗΣ ΕΠΙΤΡΟΠΗΣ
         της 28ης Νοεμβρίου 2019
         για την τροποποίηση της εκτελεστικής απόφασης (ΕΕ) 2018/320 όσον αφορά την περίοδο εφαρμογής των μέτρων υγειονομικού ελέγχου για τις σαλαμάνδρες σχετικά με τον μύκητα Batrachochytrium salamandrivorans
         [κοινοποιηθείσα υπό τον αριθμό C(2019) 8551]
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς ελέγχους που εφαρμόζονται στο ενδοενωσιακό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 4,
         Έχοντας υπόψη την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (2), και ιδίως το άρθρο 18 παράγραφος 7,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση (ΕΕ) 2018/320 της Επιτροπής (3) καθόρισε ορισμένα μέτρα υγειονομικού ελέγχου για το ενδοενωσιακό εμπόριο σαλαμάνδρας και την εισαγωγή στην Ένωση των εν λόγω ζώων σε σχέση με τον μύκητα Batrachochytrium salamandrivorans (Bsal). Η εκτελεστική απόφαση (ΕΕ) 2018/320 εφαρμόζεται έως την 31η Δεκεμβρίου 2019.
                  
               
                     (2)
                  
                  
                     Αρκετά κράτη μέλη και ενδιαφερόμενα μέρη ενημέρωσαν την Επιτροπή σχετικά με την περιορισμένη εμπειρία τους όσον αφορά την πρακτική εφαρμογή της εκτελεστικής απόφασης (ΕΕ) 2018/320, αναφέροντας ότι, μέχρι σήμερα, οι αρμόδιες αρχές έχουν θέσει σε καραντίνα και έχουν πιστοποιήσει ελάχιστα φορτία σαλαμάνδρας.
                  
               
                     (3)
                  
                  
                     Επιπλέον, αρκετά πρόσφατα επιστημονικά και επιδημιολογικά ευρήματα έχουν ενισχύσει τις τρέχουσες γνώσεις σχετικά με ορισμένες πτυχές που αφορούν τον Bsal και έχουν επιβεβαιώσει ότι ο Bsal είναι ενδημικός σε πολλές ασιατικές χώρες και έχει εμφανιστεί στην Ισπανία.
                  
               
                     (4)
                  
                  
                     Ωστόσο, εξακολουθούν να υπάρχουν σημαντικά κενά γνώσεων σχετικά με τη φύση και τη διάγνωσή του. Ειδικότερα, η εν λόγω πρόοδος των γνώσεων δεν έχει ακόμη οδηγήσει σε σαφέστερη γεωγραφική οριοθέτηση της παρουσίας του στην πλειονότητα των χωρών, ούτε σε βελτίωση των μεθόδων διάγνωσής του, ούτε και σε προσδιορισμό των ενδεχόμενων μέτρων που πρέπει να ληφθούν για τον μετριασμό του κινδύνου εξάπλωσής του μέσω εμπορικών αποστολών.
                  
               
                     (5)
                  
                  
                     Ως εκ τούτου, τα λεπτομερή μέτρα υγειονομικού ελέγχου που προβλέπονται στην εκτελεστική απόφαση (ΕΕ) 2018/320 θα πρέπει να παραμείνουν αμετάβλητα.
                  
               
                     (6)
                  
                  
                     Ο κανονισμός (ΕΕ) 2016/429 του Ευρωπαϊκού Κοινοβουλίου και του Συμβουλίου (4) ενοποιεί το νομικό πλαίσιο για μια κοινή ενωσιακή πολιτική στον τομέα της υγείας των ζώων μέσω ενός ενιαίου, απλουστευμένου και ευέλικτου κανονιστικού πλαισίου για την υγεία των ζώων. Ειδικότερα, προβλέπει μέτρα διασφάλισης σε περίπτωση νόσων των ζώων. Ο εν λόγω κανονισμός θα αρχίσει να εφαρμόζεται από την 21η Απριλίου 2021.
                  
               
                     (7)
                  
                  
                     Επομένως, η εφαρμογή της εκτελεστικής απόφασης (ΕΕ) 2018/320 θα πρέπει να παραταθεί έως την ημερομηνία εφαρμογής του εν λόγω κανονισμού.
                  
               
                     (8)
                  
                  
                     Συνεπώς, η εκτελεστική απόφαση (ΕΕ) 2018/320 θα πρέπει να τροποποιηθεί αναλόγως.
                  
               
                     (9)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 11 της εκτελεστικής απόφασης (ΕΕ) 2018/320 αντικαθίσταται από το ακόλουθο κείμενο:
            
               
                  «Άρθρο 11
                  
                  Εφαρμογή
                  Η παρούσα απόφαση εφαρμόζεται έως τις 20 Απριλίου 2021».
               
            
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 28 Νοεμβρίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 224 της 18.8.1990, σ. 29.
         
            (2)  ΕΕ L 268 της 24.9.1991, σ. 56.
         
            (3)  Εκτελεστική απόφαση (ΕΕ) 2018/320 της Επιτροπής, της 28ης Φεβρουαρίου 2018, σχετικά με ορισμένα μέτρα υγειονομικού ελέγχου για το ενδοενωσιακό εμπόριο σαλαμάνδρας και την εισαγωγή στην Ένωση των εν λόγω ζώων σε σχέση με τον μύκητα Batrachochytrium salamandrivorans (ΕΕ L 62 της 5.3.2018, σ. 18).
         
            (4)  Κανονισμός (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (ΕΕ L 84 της 31.3.2016, σ. 1).